62019CO0306_INF
Διάταξη του Δικαστηρίου (δέκατο τμήμα) της 1ης Μαρτίου 2022 –Milis Energy κ.λπ.
(Συνεκδικασθείσες υποθέσεις C‑306/19, C‑512/19, C‑595/19 και C‑608/20 έως C‑611/20) (
1
)
«Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Περιβάλλον – Χάρτης των Θεμελιωδών Δικαιωμάτων της Ευρωπαϊκής Ένωσης – Άρθρα 16 και 17 – Αρχές της ασφάλειας δικαίου και της προστασίας της δικαιολογημένης εμπιστοσύνης – Συνθήκη για τον Χάρτη Ενέργειας – Άρθρο 10 – Δυνατότητα εφαρμογής – Οδηγία 2009/28/ΕΚ – Άρθρο 3, παράγραφος 3, στοιχείο αʹ – Προώθηση της χρήσης ενέργειας από ανανεώσιμες πηγές – Παραγωγή ηλεκτρικής ενέργειας από ηλιακές φωτοβολταϊκές εγκαταστάσεις – Τροποποίηση καθεστώτος στήριξης»
1.
Περιβάλλον – Προώθηση της χρήσης ενέργειας από ανανεώσιμες πηγές – Οδηγία 2009/28 – Δεσμευτικοί στόχοι όσον αφορά το μερίδιο ενέργειας από ανανεώσιμες πηγές – Μέτρα που λαμβάνονται προς επίτευξη των εν λόγω στόχων – Εξουσία εκτιμήσεως των κρατών μελών
(Οδηγία 2009/28 του Ευρωπαϊκού Κοινοβουλίου και του Συμβουλίου, άρθρο 3 §§ 1, 2, 3, στοιχείο αʹ, και παράρτημα I)
(βλ. σκέψη 30)
2.
Περιβάλλον – Προώθηση της χρήσης ενέργειας από ανανεώσιμες πηγές – Οδηγία 2009/28 – Δεσμευτικοί στόχοι όσον αφορά το μερίδιο ενέργειας από ανανεώσιμες πηγές – Μέτρα που λαμβάνονται προς επίτευξη των εν λόγω στόχων – Εθνική ρύθμιση προβλέπουσα τη μείωση ή την καθυστέρηση καταβολής των κινήτρων για την παραγωγή ενέργειας από ηλιακές φωτοβολταϊκές εγκαταστάσεις τα οποία έχουν ήδη προβλεφθεί, πλην όμως δεν οφείλεται ακόμη η καταβολή τους – Επιτρεπτό – Παραβίαση της αρχής της ασφάλειας δικαίου και της προστασίας της δικαιολογημένης εμπιστοσύνης – Δεν υφίσταται – Διακρίβωση εκ μέρους του εθνικού δικαστηρίου
(Άρθρο 267 ΣΛΕΕ· οδηγία 2009/28 του Ευρωπαϊκού Κοινοβουλίου και του Συμβουλίου, άρθρο 3 § 3, στοιχείο αʹ)
(βλ. σκέψεις 31, 32, 43-48, 52)
3.
Θεμελιώδη δικαιώματα – Χάρτης των Θεμελιωδών Δικαιωμάτων της Ευρωπαϊκής Ένωσης – Δικαίωμα ιδιοκτησίας – Πεδίο εφαρμογής – Δικαιώματα εκ των οποίων απορρέει δεδομένη νομική θέση – Έννοια – Δικαίωμα προσώπου να επωφελείται κινήτρων για τη χρήση της φωτοβολταϊκής ενέργειας τα οποία παρέχονται στο πλαίσιο υφιστάμενου καθεστώτος στήριξης – Αποκλείεται – Εθνική ρύθμιση με την οποία τροποποιούνται τα ποσά των κινήτρων αυτών και ο τρόπος καταβολής τους – Προσβολή του δικαιώματος ιδιοκτησίας – Δεν υφίσταται
(Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 17 § 1· οδηγία 2009/28 του Ευρωπαϊκού Κοινοβουλίου και του Συμβουλίου, άρθρο 3 § 3, στοιχείο αʹ)
(βλ. σκέψεις 34, 35, 40, 50-53 και διατακτ.)
4.
Περιβάλλον – Προώθηση της χρήσης ενέργειας από ανανεώσιμες πηγές – Οδηγία 2009/28 – Δεσμευτικοί στόχοι όσον αφορά το μερίδιο ενέργειας από ανανεώσιμες πηγές – Μέτρα που λαμβάνονται προς επίτευξη των εν λόγω στόχων – Εθνική ρύθμιση προβλέπουσα τη μείωση ή την καθυστέρηση καταβολής των κινήτρων για την παραγωγή ενέργειας από ηλιακές φωτοβολταϊκές εγκαταστάσεις τα οποία έχουν ήδη προβλεφθεί, πλην όμως δεν οφείλεται ακόμη η καταβολή τους – Επιτρεπτό – Παραβίαση της αρχής της ελευθερίας της επιχειρηματικότητας – Δεν υφίσταται
(Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 16· οδηγία 2009/28 του Ευρωπαϊκού Κοινοβουλίου και του Συμβουλίου, άρθρο 3 § 3, στοιχείο αʹ)
(βλ. σκέψεις 54-63 και διατακτ.)
Διατακτικό
Το Δικαστήριο διατάσσει:
Υπό την επιφύλαξη των διακριβώσεων στις οποίες πρέπει να προβεί το αιτούν δικαστήριο λαμβάνοντας υπόψη το σύνολο των κρίσιμων στοιχείων, το άρθρο 3, παράγραφος 3, στοιχείο αʹ, της οδηγίας 2009/28/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με την προώθηση της χρήσης ενέργειας από ανανεώσιμες πηγές και την τροποποίηση και τη συνακόλουθη κατάργηση των οδηγιών 2001/77/ΕΚ και 2003/30/ΕΚ, και τα άρθρα 16 και 17 του Χάρτη των Θεμελιωδών Δικαιωμάτων της Ευρωπαϊκής Ένωσης, ερμηνευόμενα με γνώμονα τις αρχές της ασφάλειας δικαίου και της προστασίας της δικαιολογημένης εμπιστοσύνης, έχουν την έννοια ότι δεν αντιτίθενται σε εθνική ρύθμιση προβλέπουσα τη μείωση ή τη σημαντική χρονικά καθυστέρηση καταβολής των κινήτρων για την παραγωγή ενέργειας από ηλιακές φωτοβολταϊκές εγκαταστάσεις τα οποία είχαν χορηγηθεί προγενέστερα βάσει διοικητικών αποφάσεων και καθοριστεί βάσει συμβάσεων συναφθεισών ad hoc μεταξύ των συγκεκριμένων παραγωγών ηλεκτρικής ενέργειας από φωτοβολταϊκή μετατροπή και εταιρίας του Δημοσίου, εφόσον η ρύθμιση αφορά κίνητρα που έχουν ήδη προβλεφθεί, πλην όμως δεν οφείλεται ακόμη η καταβολή τους.
(
1
)	ΕΕ C 213 της 24.6.2019.